กินยาคุมฉุกเฉินไปวันที่26มิ.ย.แล้วประจำเดือนมาวันที่6-12ก.ค.แล้วทีนี้วันที่12ก็มีอะไรกะแฟนแต่ป้องกันโดนถุงยาง(ถุงยางไม่รั่วไม่ขาด)แล้ววันที่18ก.ค.ก็มีเลือดสีน้ำตาลออกมาในช่องคลอดนิสเดียว เกิดจากอะไรคะเพราะตอนนี้เครียดมากเลยค่ะ
สวัสดีค่ะ นุ่น,หากทานยาคุมฉุกเฉินวันที่ 26 มิ.ย. แล้ววันที่ 6-12 ก.ค. ได้มีเลือดออกมา หากอยู่ในช่วงวันที่ที่ประจำเดือนควรจะมา ก็ถือเป็นเลือดประจำเดือนได้ แต่หากไม่ได้อยู่ในช่วงวันที่ที่ประจำเดือนควรจะมา ก็ถือเป็นเลือดที่เกิดจากผลของยาได้ค่ะส่วนการมีเพศสัมพันธ์ในวันที่ 12 ก.ค. หากใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อยอยู่ค่ะสำหรับเลือดสีน้ำตาล ปริมาณไม่มากที่ออกมาในวันที่ 18 ก.ค. หากออกเพียงแค่ 1 วัน แล้วหายไป อาจเป็นเลือดออกช่วงไข่ตกก็ได้ หรืออาจเกิดจากการทำงานผลิตฮอร์โมนของรังไข่ที่ผิดปกติ ทั้งนี้ ไม่ว่าจะเป็นอะไร หากออกแค่ 1 วันแล้วหายไป ก็ไม่ได้ถือว่าอันตรายอะไรค่ะส่วนเรื่องการตั้งครรภ์ หากกังวล ก็ควรรอไป 2 สัปดาห์ นับจากวันที่ 12 ก.ค. คือถึงวันที่ 26 ก.ค. แล้วค่อยตรวจหาการตั้งครรภ์ดู หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ